b'\n_START_ARTICLE_\nNapaka 404\n_START_PARAGRAPH_\nNap\xc3\xa1ka 404 ali strani ni mogo\xc4\x8de najti je standardna napaka spletnega protokola HTTP, ki jo spletni stre\xc5\xbenik javi brskalniku, ko zahtevanega spletnega dokumenta ne najde._NEWLINE_Ob komunikaciji s pomo\xc4\x8djo HTTP protokola je stre\xc5\xbenik dol\xc5\xbean odgovoriti na zahtevek, kot je zahtevek spletnega brskalnika po dokumentu HTML (spletna stran)), s \xc5\xa1tevilsko kodo odgovora, ki ji v\xc4\x8dasih sledi sporo\xc4\x8dilo MIME, ki je podobno obliki, ki se uporablja v elektronski po\xc5\xa1ti. Vsaka koda odgovora ima tudi svoj tekstovni niz, ki mora biti pri odgovoru prisoten. S kodo 404 je povezan angle\xc5\xa1ki niz\xc2\xa0\xc2\xbbNot Found\xc2\xab\xc2\xa0(\xc2\xbbNi mogo\xc4\x8de najti\xc2\xab). Ob po\xc5\xa1iljanju odgovora 404, spletni stre\xc5\xbeniki pogosto vklju\xc4\x8dijo kratek HTML dokument v sporo\xc4\x8dilo, ki omenja tako \xc5\xa1tevilsko napako kot ta niz. Veliko brskalnikov se odlo\xc4\x8di, da bo prikazalo to sporo\xc4\x8dilo uporabniku, medtem ko se drugi odlo\xc4\x8dijo prikazati uporabnikom lastno\xc2\xa0\xc2\xbbprijaznej\xc5\xa1e\xc2\xab\xc2\xa0sporo\xc4\x8dilo o napaki._NEWLINE_Odgovor 404 pove uporabniku, da je spletni brskalnik lahko komuniciral s spletnim stre\xc5\xbenikom, vendar stre\xc5\xbenik ali ni mogel najti zahtevane strani, ali pa ni \xc5\xbeelel izpolniti zahtevka in pri tem ni \xc5\xbeelel razkriti razloga._NEWLINE_HTTP kode odgovora imajo posebno interpretacijo. Pri kodi 404, ozna\xc4\x8duje prva\xc2\xa0\xc2\xbb4\xc2\xab\xc2\xa0napako odjemalca, kot je narobe vpisan URL. Slede\xc4\x8di dve \xc5\xa1tevki pa ozna\xc4\x8dujeta dolo\xc4\x8deno kodo napake. Uporaba tromestnih kod v protokulu HTTP je podobna uporabi tak\xc5\xa1nih kod v zgodnej\xc5\xa1ih protokolih kot so FTP ali NNTP._NEWLINE_Na ve\xc4\x8dini spletnih stre\xc5\xbenikov je mo\xc5\xbeno te napake prirediti tako, da prika\xc5\xbeejo stran, ki je v ve\xc4\x8djo pomo\xc4\x8d kot privzeta. V popularnem spletnem stre\xc5\xbeniku Apache je to na primer mogo\xc4\x8de storiti tako, da postavite datoteko .htaccess na spletni stre\xc5\xbenik. Internet Explorer ne bo prebral teh strani, \xc4\x8de niso ve\xc4\x8dje od 512 bajtov. Postavljanje humoristi\xc4\x8dnih strani 404 je postalo popularno in nekatere spletne strani so se osredoto\xc4\x8dile samo na zbiranje povezav na strani, ki imajo zanimive strani z napako 404.'